Diari Oficial de la Generalitat Valenciana


Sumari del DOGV 6369, del 05-10-2010 (2010/10349)

Resolució de 14 de setembre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de construcció de la línia aerosubterrània d'alimentació a CT de Servicis Auxiliars de la ST 400/132 kV, al terme municipal d'Ayora. Expedient Atline/2008/34/46; Juexpr. 2009/38.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10234


Organisme emissor
:   Conselleria d'Infraestructures i Transport

Tipus de document
:   Resolució

Resolució de 14 de setembre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de construcció de la línia aerosubterrània d'alimentació a CT de Servicis Auxiliars de la ST 400/132 kV, al terme municipal d'Ayora. Expedient Atline/2008/34/46; Juexpr. 2009/38. [2010/10036]  
Per Resolució, del Servici Territorial d'Energia de València, de la Conselleria d'Infraestructures i Transport, de la Generalitat Valenciana, d'1 de setembre de 2009, s'ha autoritzat, declarat la utilitat pública i aprovat l'execució del projecte de construcció de la línia aerosubterrània d'alimentació a CT de Servicis Auxiliars de la ST 400/132 kV, al terme municipal d'Ayora, amb la corresponent informació pública prèvia. La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i dels drets afectats i implica la urgent ocupació d'estos, als efectes de l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen en els ajuntaments on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, dur a terme l'alçament de les actes prèvies a l'ocupació i, si és procedent, el de les d'ocupació definitiva.  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden estar acompanyats dels seus pèrits i d'un notari, si ho estimen oportú, amb despeses a càrrec seu.  
L'alçament d'actes tindrà lloc el pròxim dia 11 de novembre de 2010, en les dependències de l'Ajuntament d'Ayora, a partir de les 9:30 hores.  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats es troba en el tauler d'edictes dels ajuntaments assenyalats i al final d'este anunci.  
És de significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació d'esta resolució als titulars desconeguts, amb domicili ignorat o a aquells en què s'ha intentat la notificació i no s'ha pogut realitzar.   
En l'expedient expropiatori, Red Eléctrica de España, SAU, assumirà la condició de beneficiària.  
València, 14 de setembre de 2010.- El conseller d'Infraestructures i Transport: Mario Flores Lanuza.  
Relació concreta i individualitzada dels béns i dels drets afectats pel projecte:  
Línia aerosubterrània d'alimentació a CT de Servicis Auxiliars de la ST 400/132 kV  
Terme municipal d'Ayora (València)  
  
Abreviatures utilitzades: Pol.: polígon; Parc.: parcel·la; Serv. m: servitud metres lineals; Serv. m²: servitud projecció arbrat metres quadrats; OT: ocupació temporal.  
Relación concreta e individualizada de bienes y derechos afectados por el proyecto:  
Línea aéreo/subterránea de alimentación a CT de Servicios Auxiliares de la ST 400/132 kV  
Término municipal: Ayora (Valencia)  
  
Abreviaturas utilizadas: Pol.: Polígono; Par.: Parcela; Serv. ml: Servidumbre metros lineales; Serv. m²: Servidumbre proyección arbolado metros cuadrados; OT: Ocupación Temporal.